tartuNLP/wikipedia-smugri-20251201 huggingface dataset:
Marakattiapinat

Marakattiapinat (Cercopithecinae) on häntäapinoiden alaheimo.
Marakattiapinoihin kuuluu 45 apinalajia, kuten paviaanit ja makakit, joiden anatomialel yhteinen piirre on poskipussit. Marakattiapinat syövät pääasiassa hedelmiä, mutta eri lajit voivat syödä siemeniä, hedelmiä, kukkia, silmuja, lehtiä, pihkaa, juuria, sipuleita, hyönteisiä, rapuja, kaloja ja liskoja – riippuen siitä, mitä on saatavilla. Paviaanit metsästävät myös suurten nisäkkäiden, kuten gasellin, poikasia.
Marakattiapinoille tyypilliset poskipussit ulottuvat kaulan molemmille puolille ja niitä käytetään ruoan kuljettamiseen. Pussit ovat erittäin hyödyllisiä, jos saalistajat häiritsevät apinoita kesken ruoan etsimisen maasta. Kun ruoka on pusseissa ja kädet vapaana, ne voivat paeta nopeasti kaikilla neljällä raajallaan puiden ja kallioiden turvaan. Marakattiapinoilla, toisin kuin lehtiapinoilla, on peukalot ja ne voivat käyttää käsiään pussien täyttämiseen ja tyhjentämiseen sekä hedelmien kuorimiseen.
Eri marakattiapinalajeilla on hyvin vaihteleva käyttäytyminen ja sosiaaliset rakenteet. Ne ovat enimmäkseen päiväsaikaan eläviä, mutta jotkut viettävät yöelämää. Jotkut lajit elävät puissa, toiset taas maassa. Ryhmät ovat yleensä polygyynisiä, eli useita naaraita esiintyy yhden uroksen kanssa samassa ryhmässä, mutta ne voivat elää myös sekaryhmissä, joissa on useita uroksia ja useita naaraita. Urokset ovat yleensä suurempia, ja niiden suurentuneita kulmahampaita käytetään pelotteluun ja taisteluun.
Suvut.
Tribukset ja suvut:
Néris-les-Bains

Néris-les-Bains on kunta Ranskassa Allier'n departementissa Auvergne-Rhône-Alpesin alueella. Se sijaitsee noin kuusi kilometriä Montluçonin kaupungista kaakkoon.
Néris-les-Bains on kylpyläkaupunki, jonka kylpylät ovat olleet käytössä jo Rooman vallan aikana. Roomalaisen kylpylän jäänteet löytyivät vuonna 1840 tehdyissä kaivauksissa. Nykyisen kylpylän kasino ja teatteri rakennettiin vuosina 1896–1898. Kylpylävieraat tuotiin hevoskyydillä Montluçonista, kunnes 1900-luvun alkupuolella kaupunkiin saatiin rakennettua rautatieasema ja henkilöliikenne avattua. Ratatieyhteys oli kuitenkin kannattamaton, ja se lopetetiin 1970-luvulla. Nykyään tätä entistä rataa pitkin kulkee jalankulun ja pyöräilyn väylä Néris-les-Bainsin ja Montluçonin välillä. Tällä väylällä on kolme suurta viaduktia.
Saint Georgesin kirkko on rakennettu 500-luvulla roomalaisen basilikan raunioille, jonka pohjoisseinä on säilynyt. Kirkko rakennettiin uudelleen 1000-luvulla (apsis, kuori, poikkilaiva) ja 1100-luvulla (laiva). Kahdeksankulmainen kellotorni oli tehty kastanjapaanuista.
Eemeli Mikkilä

Eemeli Mikkilä (s. 22. kesäkuuta 2004) on suomalainen pesäpalloilija. Mikkilä edustaa Superpesiksessä pelaavaa kasvattajaseuraansa Pattijoen Urheilijoita. Hän pelaa lyöjäjokerina. Mikkilä on pelannut kaksi Superpesiksen runkosarjan ottelua. Näissä otteluissa hän on lyönyt kolme tavallista juoksua ja kerännyt kuusi kärkilyöntipistettä. Uran tilastot päivitetty 11. toukokuuta 2025.
Södra Vi

Södra Vi on taajama Vimmerbyn kunnassa Kalmarin läänissä Smålandin historiallisessa maakunnassa Ruotsissa. Taajamassa oli 1 117 asukasta vuoden 2023 lopussa.
Eric Krönmark

Eric Krönmark (2. kesäkuuta 1931 Södra Vi – 12. tammikuuta 2024) oli ruotsalainen maanviljelijä ja kokoomuspoliitikko. Hän oli valtiopäiväedustaja vuosina 1965–1981 ja toimi maansa puolustusministerinä 1976–1978 sekä 1979–1981. Vuosina 1981–1996 Krönmark toimi Kalmarin läänin maaherrana.
Tulot ja syntyvyys

Tulojen ja syntyvyyden välillä vallitsee käänteinen korrelaatio maiden välillä: vauraissa maissa hankitaan vähemmän lapsia naista kohden kuin köyhemmissä maissa eli vauraampien maiden kokonaishedelmällisyysluku on alhaisempi. 
Kehittyneissä maissa hankitaan yleisesti vähemmän lapsia kuin kehitysmaissa. Esimerkiksi Italiassa kokonaishedelmällisyysluku oli vuonna 2023 1,2, mutta Nigerissä 6,1.
Storebro

Storebro on taajama Vimmerbyn kunnassa Kalmarin läänissä Smålandin historiallisessa maakunnassa Ruotsissa. Taajamassa oli 936 asukasta vuoden 2023 lopussa.
Gullringen

Gullringen on taajama Vimmerbyn kunnassa Kalmarin läänissä Smålandin historiallisessa maakunnassa Ruotsissa. Taajamassa oli 465 asukasta vuoden 2023 lopussa.
Cho-liang Lin

Cho-liang Lin (; s. 1960 Taiwan) on taiwanilais-yhdysvaltalainen viulisti.
Lin aloitti 5-vuotiaana viulutunneilla käymisen. 12-vuotiaana hän muutti Sydneyyn, jossa häntä opetti Robert Pikler. Tavattuaan Itzhak Perlmanin mestarikurssilla Lin kiinnostui opiskelusta Perlmanin opettajan Dorothy DeLayn johdolla. Hän matkusti vuonna 1975 New Yorkiin koesoittoon DeLaylle Juilliard Schooliin. Hänet hyväksyttiin sinne DeLayn oppilaana, ja hän valmistui sieltä vuonna 1981. Lin debytoi vuonna 1980 Zubin Mehtan johtamien New Yorkin filharmonikkojen solistina. Hän on sittemmin luonut uran maailman keskeisten orkesterien solistina. Hän on usein esiintynyt myös resitalistina ja kamarimuusikkona. Lehti "Musical America" valitsi hänet vuoden 2000 instrumentalistiksi. Lin on tehnyt merkittävää yhteistyötä aikansa säveltäjien kanssa. Hänelle ovat säveltäneet teoksia muiden muassa John Harbison, Christopher Rouse, Tan Dun, John Williams, Steven Stucky, Esa-Pekka Salonen, Bright Sheng, Paul Schoenfield ja Joan Tower.
Lin aloitti vuonna 1991 opettamisen Juilliard Schoolissa. Vuonna 2006 hän aloitti opettamisen Ricen yliopiston Shepherd School of Musicissa, jossa hänestä tuli viulunsoiton Benjamin Armistead Shepherd -professori. Lin toimi La Jolla SummerFest -tapahtuman musiikillisena johtajana 18 vuoden ajan. Vuonna 2012 hänestä tuli Beare’s Premiere Music Festivalin taiteellinen johtaja. Hän perusti Taipein musiikkiakatemian ja -festivaalin vuonna 2019. Lin on levyttänyt monille levymerkeille. Hän on saanut "Gramophonen" Record of the Year -tunnustuksen ja Grammy-ehdokkuuksia.
Frödinge

Frödinge on taajama Vimmerbyn kunnassa Kalmarin läänissä Smålandin historiallisessa maakunnassa Ruotsissa. Taajamassa oli 302 asukasta vuoden 2023 lopussa.
Tuna (Vimmerby)

Tuna on taajama Vimmerbyn kunnassa Kalmarin läänissä Smålandin historiallisessa maakunnassa Ruotsissa. Taajamassa oli 235 asukasta vuoden 2023 lopussa.
Eva Pilarová

Eva Pilarová (os. Bojanovská, 9. elokuuta 1939 Brno – 14. maaliskuuta 2020 Praha) oli tšekkiläinen jazzlaulaja. Pilarová julkaisi 1950-luvulla alkaneella urallaan yli 30 albumia ja saavutti suosiota myös kotimaansa ulkopuolella. Hän voitti muun muassa jazzlaulun sarjan Helsingin nuorisofestivaaleilla 1962 sekä Intervision laulukilpailun 1967.
Helena Vondráčková

Helena Vondráčková (s. 24. kesäkuuta 1947 Praha) on tšekkiläinen laulaja. Hän on Tšekin tunnetuimpia ja eniten myytyjä artisteja. 
Ura.
Vondráčková aloitti uransa 1960-luvun alussa ja nousi kansalliseen tietoisuuteen vuonna 1964 hittinsä ”Červená řeka” myötä. Hän saavutti suosiota myös kotimaansa ulkopuolella ja voitti muun muassa Intervision laulukilpailun vuonna 1977. Soolouransa ohella Vondráčková muodosti Marta Kubišován ja Václav Neckářin kanssa pop-yhtyeen Golden Kids, jonka joutui lopettamaan toimintansa viranomaisten painostuksesta vuonna 1970. Hän on julkaissut urallaan yli 30 albumia ja esiintynyt myös musikaaleissa kuten "Les Misérables" ja "Mamma Mia!".
Liisa Kallio

Liisa Kallio (s. 1968) on suomalainen kuvittaja, kuvakirjailija, sanoittaja ja graafinen suunnittelija. Hänen käyttämänsä tekniikat vaihtelevat hiilipiirroksesta digitaaliseen työskentelyyn.
Kallio valmistui Taideteollisesta korkeakoulusta vuonna 1995. Hän on kuvittanut lukuisia lastenkirjoja ja julkaissut kuvakirjoja. Kuvakirja "Pikku Papu" toi hänelle Suomen Kulttuurirahaston Kylli Koski -palkinnon lastentaiteesta vuonna 2010. Kallion Soili Perkiön musiikkiin sanoittama albumi "Pikku Papun laulut" valittiin Varhaisiän musiikkikasvattajat ry:n vuoden lastenlevyksi 2012. Kallio on ollut kahdesti ehdolla Finlandia Junior -palkinnon saajaksi. Hän on osallistunut moniin näyttelyihin Suomessa ja ulkomailla.
Shady Lady

Shady Lady on Ani Lorakin kappale ja single albumilta "Solntse". Kappaleen on säveltänyt Dimitris Kontopoulos ja Philipp Kirkorov, sekä sanoittanut Karen Kavaleryan. Lorak osallistui tällä kappaleella vuoden 2008 Eurovision laulukilpailuun. Kappale keräsi toisessa semifinaalissa 152 pistettä ja sai ensimmäisen sijan, ja finaalissa kappale sijoittui toiseksi 230 pisteellä.
Kappale valittiin Ukrainan euroviisukappaleeksi 23. helmikuuta 2008 viiden musiikkikappaleen karsinnassa. Kaikki kappaleet esitti Ani Lorak, joka oli valittu edustajaksi sisäisesti aikaisemmin.
Eurovision laulukilpailussa.
Ennen vuoden 2008 Eurovision laulukilpailua tammikuussa Ukraina arvottiin 22. toukokuuta järjestetyn toisen semifinaalin esiintyjäksi. Esiintymisjärjestyksen arvonta pidettiin 17. maaliskuuta, jolloin "Shady Lady" arpoutui esiintymään semifinaalinsa neljäntenä kilpailuesityksenä. Kappaletta edelsi Turkin Mor ve Ötesi kappaleella "Deli" ja seurasi Liettuan Jeronimas Milius kappaleellaan "Nomads in the Night".
Semifinaalin tuloksissa Ukraina mainittiin ensimmäisenä jatkoon pääsijänä ja näin ollen "Shady Lady" eteni finaaliin. Kappale voitti semifinaalinsa 152 pisteellä.
Laulukilpailun finaalissa kappale esiintyi numerolla 18, Georgian edustajan Diana Ghurtskaian esittämän kappaleen "Peace Will Come" jälkeen ja ennen suoran finalistin Ranskan edustajan Sébastien Tellierin kappaletta "Divine". Finaalin lopputuloksissa Ukraina sijoittui toiseksi 230 pisteellä. Täydet kaksitoista pistettä kappale sai finaalissa vain Portugalista, mutta kymmenen pistettä sille antoi seitsemän maata.
Saadut pisteet.
Vuonna 2008 Euroviisuissa oli käytössä pelkkä yleisöäänestys. Poikkeuksena San Marinon pisteet tulivat raadilta. "Shady Lady" sai kilpailussa pisteitä eri mailta seuraavasti:
Kappaleen ilman pisteitä jättivät finaalissa Alankomaat, Norja, Ranska, Ruotsi, Saksa, San Marino ja Sveitsi. Toisessa semifinaalissa äänestäneistä maista Albania ja Yhdistynyt kuningaskunta eivät antaneet kappaleelle pisteitä.
Tahmina Nijozova

Tahmina Nijozova (, s. 14. helmikuuta 1989 Dushanbe) on tadžikistanilainen laulaja. Nijozova tuli kotimaassaan tunnetuksi voitettuaan 14-vuotiaan television talenttikilpailun. Vuonna 2008 Nijozova voitti Venäjän henkiinherättämän Intervision laulukilpailun Sotšissa. Lauluhommien ohella Nijozova on luonut akateemista uraa opiskelelmalla Dušanben yliopistossa ja Volgogradin valtionyliopistossa.
Netta Lehtola

Netta Lehtola (s. 1996) on suomalainen graafinen suunnittelija ja kuvittaja.
Lehtola on lähtöisin Turusta, mutta asettunut Helsinkiin. Hän valmistui vuonna 2019 Lahden Muotoiluinstituutista graafiseksi suunnittelijaksi. Ensimmäinen Lehtolan kuvittama lastenkirja oli "Kettujuttuja – Kolme hännäkästä tarinaa", joka oli ehdolla lasten- ja nuortenkirjallisuuden Finlandian saajaksi vuonna 2019. Lehtolan myöhemmin kuvittamat kirjat ovat saaneet Runeberg Junior - ja Arvid Lydecken -palkintoehdokkuuksia. Lehtola on työskennellyt myös pelialalla. Hänen työtään ovat innoittaneet vanhat kuvakirjat, kansantaide, retrojulisteet ja luonto.
Jussi Rämet

Jussi Rämet (s. 1976 Oulu) on suomalainen maakuntajohtaja ja entinen kunnanjohtaja.
Rämet kouluttautui suunnittelumaantieteilijäksi ja sai filosofian maisterin oppiarvon. Hänestä tuli vuonna 2012 Pohjois-Pohjanmaan liiton suunnittelujohtaja. Hän oli vuosina 2016–2017 Pohjois-Pohjanmaan maakuntajohtajan sijainen Pauli Harjun työskennellessä maakuntauudistuksen muutosjohtajana valtiovarainministeriössä. Rämet oli Keski-Pohjanmaan liitossa maakunta- ja sote-uudistuksen muutosjohtaja vuosina 2018–2019. Hänet valittiin Muhoksen kunnanjohtajaksi joulukuussa 2020.
Rämet valittiin maaliskuussa 2023 Pohjois-Pohjanmaan uudeksi maakuntajohtajaksi. Hän aloitti toimimisen tehtävässään huhtikuussa 2023. Häntä edelsi Pauli Harju.
Smurfit (vuoden 1978 albumi)

Smurfit on vuonna 1978 julkaistu lastenmusiikkia sisältävä musiikkialbumi, joka liittyy belgialaisen sarjakuvapiirtäjä Peyon luomiin Smurffit-sarjakuvahahmoihin. Albumi on suomennospainos samana vuonna Ruotsissa julkaistusta albumista "Smurferna Och Fader Abraham".
Kappaleet.
Kappaleiden 1–5 ja 7–11 sävellykset: Bo Carlgren, Pierre Kartner. 
Suomessa julkaistun albumin kappaleiden esittäjinä Tommi Rinne ja Martti Metsäketo. Kappaleiden sovittajana Jori Sivonen ja suomentajana Chrisse Johansson.
Lempyy

Lempyy on Suonenjoen kaupungissa sijaitseva kylä. Se sijaitsee noin 15 kilometriä kaupungin keskustaajamasta itään seututien 531 varrella.
Kylältä löytyi muun muassa Lempyyn kyläyhdistyksen ylläpitämä seurantalo, joka paloi vuonna 2024, alunperin vuonna 1905 kansakouluna toimintansa aloittanut peruskoulu ja vuonna 2021 valmistunut frisbeegolf-rata. 
Lempyy valittiin vuonna 2022 Pohjois-Savon vuoden kyläksi. Valinnan tekivät Pohjois-Savon liitto ja Pohjois-Savon kylät ry. Tärkeimpänä perusteluna oli, että Lempyyllä on kylän kokoon nähden paljon talkootoimintaa.
Otte Sköld

Joseph Adolf Johannes “Otte” Sköld (14. heinäkuuta 1894 Wuchang, Wuhan, Kiina – 7. marraskuuta 1958 Hägersten, Tukholma) oli ruotsalainen taidemaalari, piirtäjä, graafikko ja professori.
Sköld syntyi Kiinassa lähetystyöntekijöiden lapseksi. Hän asui vuodesta 1907 Norrköpingissä, jossa kävi koulua. Sköld opiskeli Althins målarskolassa ja Konstfackissa. Vuosina 1914–1919 hän asui ja työskenteli Kööpenhaminassa. Vuonna 1917 hän meni naimisiin Anna Arntzin kanssa. Vuonna 1920 Sköld muutti Pariisiin, jossa hän asui vuoteen 1927 saakka. Hän opetti vuosina 1925–1926 Académie Modernessa ja Académie Scandinave Maison Watteaussa. Sköld osallistui vuonna 1925 kansainvälisiin taidenäyttelyihin Lontoossa ja Zürichissä. 
Sköld asui taas Ruotsissa vuodesta 1929. Hän perusti Åke Pernbyn kanssa Otte Skölds målarskolan. Sköld oli sitten Ruotsin kuninkaallisen taideakatemian professori ja toimi sen johtajana vuosina 1941–1950. Vuonna 1950 hänet nimitettiin Ruotsin kansallismuseon johtajaksi. Sköld perusti samana vuonna Skeppsholmen-museon Exercishusetiin. Se omistettiin aikansa taiteelle. Sköldin johdolla opiskelivat muiden muassa Arne Isacsson, Lars Norrman, John Wierth, Christer Strömholm, Ulla Waller, Ingrid Zuhr, Siri Meyer ja Bertram Schmiterlöw. Sköld edusti Ruotsia UNESCO:n konferenssissa Venetsiassa vuonna 1951. Hän oli mukana perustamassa International Association of Plastic Artsia ja Moderna Museetia.
Sköldin varhaiseen työhön vaikuttivat kubismi ja futurismi. Sköld oli kuitenkin ensimmäisen maailmansodan jälkeen uusasiallisuuden edustaja. Hänen teostensa joukossa on asetelmia, muotokuvia ja kuvauksia elämästä Pariisissa. Sköld teki myös suuria julkisia töitä, kuten mosaiikin "Den goda jorden" (1938) Skogskyrkogårdeniin. Hänen teoksiaan on esillä lukuisissa Ruotsin museoissa ja lisäksi muun muassa Oslossa, Hampurissa, Lyypekissä, Helsingissä, Venetsiassa ja Pariisissa.
Kirsi Juhila

Kirsi Anneli Juhila (s. 4. elokuuta 1962 Nakkila) on suomalainen sosiaalityön professori.
Kirsi Juhila syntyi Jouko Tapani Juhilan ja Raili Marjatta Santikon perheeseen. Hänen puolisonsa vuodesta 1987 on Juhani Pohjonen. Juhila tuli ylioppilaaksi Nakkilan lukiosta 1981 ja valmistui Tampereen yliopistosta yhteiskuntatieteiden maisteriksi 1987 ja lisensiaatiksi 1991 ja väitteli siellä yhteiskuntatieteiden tohtoriksi 1996. 
Juhila on ollut Tampereen yliopistossa tutkija 1987–1990, assistentti 1991–1995, yliassistentti 1996–1997, tutkijatohtori 1997–1999, ma. professori 1999–2003 ja sitten vakinainen professori. Loughboroughin yliopistossa Leicestershiressä Englannissa Juhila oli vieraileva tutkija 1998. Juhilan tutkimuskohteita ovat olleet muun muassa sosiaalityön käytännöt ja vuorovaikutus, marginalisaatio ja sosiaalinen syrjäytyminen, asunnottomuus, sosiaalinen konstruktionismi sekä laadullisen tutkimuksen menetelmät. Hän on julkaissut sekä tutkimuksia että ollut toimittamassa ja kirjoittamassa tietoteoksia.
Röyttä (55)

Röyttä (kylkinumero 55) oli vuonna 1959 vesillelaskettu Suomen merivoimien R-luokan vartiovene.
Valmistus.
Alus tilattiin Laivateollisuudelta Turusta. Alus laskettiin vesille 2. kesäkuuuta 1959 ja luovutettiin laivastolle 14. lokakuuta.
Palvelus.
Vartiovene "Röyttä" oli vuodesta 2000 koulutusaluksena Sinisellä reservillä, jossa se osallistui mm merivoimien sotaharjoituksiin sekä juhlatilaisuuksiin. Alus on peruskorjattu 1980 ja uudelleen 2000, kun se luovutettiin Siniselle reserville. Alus ajoi vuonna 2005 karille, jonka jälkeen vakuutusyhtiö lunasti sen ja myi edelleen. Aluksen osti helsinkiläinen yritys, joka nimesi sen "Vartiovene 55:ksi".
Johdevaunu

Johdevaunu on suurkeittiöissä tai leipomoissa käytetty pyörin varustettu kaluste, johon voi sijoittaa standardikokoisia laakeita astioita tai aluslevyjä tiiviisti allekkain, kuten tarjottimia astioineen tai uunipeltejä leivonnaisineen. Johdevaunuja ovat esimerkiksi lounasravintoloiden astiankeräysvaunut, joihin tarjotin astioineen voidaan ruokailun päätyttyä työntää vapaaseen paikkaan metallisten johteiden varaan. Jotkin johdevaunut on mitoitettu erityisesti GN-astioille tai astianpesukoreille. Pyörien varassa vaunua on helppo siirtää esimerkiksi asiakastilojen ja keittiön välillä. Jotkin johdevaunut voidaan kasata kokoon ja säilyttää sisäkkäin työnnettyinä ruokakauppojen ostoskärryjen tavoin.
Sköld

Sköld tai Skiöld voi tarkoittaa seuraavia:
Tasovaunu

Tasovaunu on suurkeittiöissä ja muissa ammattikeittiöissä käytetty pyörin varustettu kaluste, joka helpottaa ruoan valmistusta ja tarjoilua. Joissakin tasovaunuissa on kahva, joka helpottaa vaunun siirtoa. Vaunuja on eri kokoisia. Osa tasovaunuista ovat kokoon kasattavia. Myös kuljetusalustalliset vaunut ovat tasovaunuja.
Rokka (täsmennyssivu)

Rokka voi tarkoittaa seuraavia:
Sukunimenä:
Ekologinen kädenjälki

Ekologinen kädenjälki tarkoittaa ihmisen tai organisaation positiivista vaikutusta ympäristöön. Se mittaa toimia, jotka vähentävät ympäristönkuormitusta ja edistävät kestävää kehitystä. Esimerkkinä ekologisesta kädenjäljestä on, että yritys siirtyy käyttämään uusiutuvaan energiaan ja näin vähentää päästöjä. Tavoitteena on tehdä valintoja, jotka jättävät ympäristölle paremman jäljen kuin vaihtoehtoiset toimintatavat.
Arvid Söderblom

Arvid Söderblom (s. 19. elokuuta 1999 Göteborg, Ruotsi) on ruotsalainen jääkiekkoilija, pelipaikaltaan maalivahti. Hän edustaa NHL-seura Chicago Blackhawksia. Söderblom pelaa myös Ruotsin maajoukkueessa.
Muuta.
Söderblomin veli Elmer pelaa hyökkääjänä NHL-seura Detroit Red Wingsissä.
Ominaisuustieto

Ominaisuustieto on osa paikkatietoa. Se on tietoa, joka kuvailee, luokittelee tai mittaa jotakin kohdetta. Kuvailevaa tai luokittelevaa tietoa voi olla esimerkiksi alueen maaperä tai jonkin maan virallinen kieli. Mitattavaa tietoa voi puolestaan olla esimerkiksi asukastiheys tai korkeus merenpinnasta.
Isoviiritandani

Isoviiritandani ("Cnidoglanis macrocephalus") on korallimonneihin kuuluva kalalaji. Lajia tavataan Australian rannikolta.
Koko ja ulkonäkö.
Isoviiritandani kasvaa useimmiten noin 60 cm pitkäksi, ja voi suurimmillaan saavuttaa noin 90 cm:n pituuden. Laji on ruumiinmuodoltaan ankeriasmaisen pitkänomainen. Sen pää on leveä ja ruumis suippenee pyrstöä kohden. Kalan selkäevä on lyhyt. Peräevä on pitkä ja yhdistynyt selkään ulottuvan pyrstöevän kanssa. Rintaevät ovat suuret ja vatsaevät pienikokoiset. Isoviiritandanin selkäevän ja rintaevien piikit ovat yhteydessä rauhaseen, joka erittää myrkyllistä proteiinia. Lajin kuonossa on viisi paria viiksisäikeitä. Isoviiritandani on väriltään ruskean-, kellan- ja harmaankirjava. Vatsa on muuta ruumista vaaleampi.
Levinneisyys ja elintavat.
Isoviiritandanin levinneisyysalue ulottuu Länsi-Australiasta etelärannikkoa pitkin Queenslandin eteläosiin. Lajin elinympäristöä ovat jokisuistojen murtovesialueet ja se elää tyypillisesti yksittäin hiekkapohjaisilla alueilla, joissa on runsaasti vesikasvillisuutta. Kalaa tavataan niin kirkkaista kuin sameistakin vesistä ja se on yöaktiivinen. Isoviiritandani syö erityisesti nilviäisiä, äyriäisiä ja matoja, mutta myös kaloja, levää ja eloperäistä ainesta. Kala kutee lokakuulta tammikuulle. Koiras kaivaa kutukolon ja vartioi kudun tapahduttua mätimunia yksin.
Isoviiritandani on suosittu vapaa-ajankalastuksen kohde, ja se on tärkeä laji myös kaupallisesti. Kalan liha on pehmeää ja maultaan hyvin arvostettua.
Beat Basket

Beat Basket Järvenpää on järvenpääläinen koripalloseura. Seura perustettiin vuonna 2018 yhdistämällä kaksi järvenpääläistä koripalloseuraa Järvenpään Koripalloseura ja Järvenpään NMKY. Seura on keskittynyt juniorikoripalloiluun ja seuran edustusjoukkue Raiders Basket pelaa I-divisioonassa. Seuran jäsenmäärä on noin 400.
Kirjoitusterapia

Kirjoitusterapia (engl. "writing therapy") on ilmaisuterapioihin kuuluva terapiamuoto, jossa henkilö ilmaisee itseään tekstin muodossa. Kirjoitusterapiassa kirjoittamista käytetään välineenä, jonka avulla voidaan käsitellä omia ajatuksia, tunteita, traumoja ja kokemuksia. Kirjoitusterapian tarkoituksena on parantaa henkilön psyykkistä ja fyysistä hyvinvointia.
Kirjoitusterapian ja kirjallisuusterapian käsitteet voivat mennä limittäin, mutta erotuksena on se, että kirjoitusterapiassa painotus on uuden tekstin kirjoittamisessa, kun puolestaan kirjallisuusterapiassa (engl. "bibliotherapy") hyödynnetään olemassaolevia tekstejä. Kirjoitusterapiasta saatetaan käyttää myös nimitystä "terapeuttinen kirjoittaminen" tai "altistava kirjoitusterapia".
Toimintamuodot.
Kirjoitusterapian formaatteja ovat esimerkiksi päiväkirja, omaelämäkerta ja kirje. Kirjoitusterapiaa voi harjoittaa käsinkirjoittamalla tai tietokoneella kirjoittamalla. Kirjoitusterapiaa voidaan käyttää itsenäisenä hoitomenetelmänä tai osana muuta hoitoa.
Kirjoitusterapian vahvuutena on sen edullisuus ja saavutettavuus, koska terapiassa tarvitaan vain kynää ja paperia. Kirjoitusterapiaa voi toteuttaa myös internetin kautta. Kirjoitusterapian etuna on myös se, että soveltuu ihmisille, joilla on vaikeuksia sosiaalisten tilanteiden kanssa, esimerkiksi psykoterapeutin kohtaamisessa.
Vaikuttavuus.
1980-luvulta alkaen tehty tutkimuskirjallisuus on osoittanut, että traumaattisista tai stressaavista tapahtumista kirjoittamisella on positiivisia vaikutuksia fyysiseen ja emotionaaliseen terveyteen. Meta-analyysin mukaan fyysisesti ja psyykkisesti terveille henkilöille kirjoitusterapian vaikutukset ovat huomattavia ja suuruudeltaan samanlaisia kuin muiden psykologisten interventioiden vaikutukset. Kirjoittamisterapialla voi olla välittömiä lyhytaikaisia negatiivisia tuntemuksia, mutta niiden ei ole todettu olevan pitkäaikaisia tai vahingollisia ihmiselle. Tarkkaa syytä kirjoitusterapian tehokkuuteen ei tunneta, mutta siitä on esitetty useita erilaisia teorioita (mm. emotionaalinen katarsis, tukahdutettujen tunteiden kohtaaminen, kognitiivinen prosessointi ja toistuva altistuminen). Kirjoitusterapiaa pitkään tutkineen James W. Pennebakerin mukaan kirjoitusterapian vaikuttavuus perustuu siihen, että jäsentelemättömät tunteet ja ajatukset saavat kirjoitusterapian avulla nimet ja rakenteen, mikä edesauttaa asioiden käsittelyä mielessä.
Tutkimuksista saatujen tietojen perusteella kirjoitusterapiasta on saatu hyötyjä ainakin seuraavasti:
Lisääntymisnormi

Lisääntymisnormi tai lisääntymisoletus tarkoittaa oletusta, että kahdella aikuisella heteroseksuaalisella ihmisellä on lapsia, ja että lisääntyminen nähdään itsestään selvänä asiana yhteiskunnassa.
Lisääntymisnormi voi esiintyä esimerkiksi siten, että lastenhankintaan kannustavaa puhetta pidetään “oikeana” ja yleisesti hyväksyttynä tapana puhua perheestä ja lastenhankinnasta luopumiseen suhtaudutaan varautuneesti.
Sukupuolten perinteiseen jakoon liittyen monet maailmanuskonnot tulkitsevat lisääntymisen moraaliseksi velvoitteeksi uskonnollisen päämäärän ja avioliiton tarkoituksen saavuttamiseksi.
Lisääntymisnormia rikkoo esimerkiksi vapaaehtoinen lapsettomuus sekä heteroseksuaalisuudesta poikkeava seksuaalinen suuntautuminen. Poikkeama saa tabun, kielletyn ja paheksutun, leiman ja näyttäytyy kulttuurissa vaikenemisena ja hiljaisuutena, mikä osoittaa kulttuurin järjestystä uhkaavan ilmiön rajat.
Meän Tornionlaakso

Meän Tornionlaakso on Hilla Groupiin kuuluva sanomalehti. Se on Tornionlaakson seutukunnassa eli Ylitornion ja Pellon kunnissa kerran viikossa ilmestyvä tilauspohjainen paikallislehti.
Lehden päätoimittaja Vuokko Lahti irtisanoutui tehtävästään 12. toukokuuta 2025 perusteena muun muassa ”erot yhtiön arvomaailman kanssa”. Ero liittyy siltä osin Hilla Groupissa tapahtuneisiin muihin irtisanomisiin ja irtisanoutumisiin. Lahti on kokenut myös, että työ media-alalla on ollut jatkuvaa säästämistä ja muutosneuvotteluita, jolloin lehden tekijöistä on tullut rahantekonappuloita.
Alabaman kansalliskaarti

Alabaman kansalliskaarti () on Yhdysvaltain kansalliskaartin alainen osavaltion sotilaallinen reservi. Kansalliskaartin komentajana toimii Alabaman kuvernööri, ellei Yhdysvaltain presidentti ole sitä erikseen ottanut komentoonsa.
Oklahoman kansalliskaarti

Oklahoman kansalliskaarti () on Yhdysvaltain kansalliskaartin alainen osavaltion sotilaallinen reservi. Kansalliskaartin komentajana toimii Oklahoman kuvernööri, ellei Yhdysvaltain presidentti ole sitä erikseen ottanut komentoonsa.
Mindy Sterling

Mindy Lee Sterling (s. 11. heinäkuuta 1953 Paterson, New Jersey) on yhdysvaltalainen näyttelijä ja ääninäyttelijä. Hän nousi kansainväliseen tunnettuuteen Frau Farbissinan roolilla "Austin Powers" -elokuvatrilogiassa (1997–2002).
Nuoruus.
Sterling syntyi viihdetaiteilijoiden perheeseen: hänen isänsä oli koomikko ja näyttelijä Dick Sterling, äitinsä taas tanssija. Varhaisnuoruudessa perhe muutti Floridaan, missä Sterling aloitti näyttelijäopinnot 13-vuotiaana. 1980-luvulla hän liittyi Los Angelesin The Groundlings-improvisaatioryhmään, josta tuli uran ponnahduslauta. Sterlingin ensimmäisiä televisiotöitä oli lastenohjelma "Dusty’s Treehouse" (1973).
Ura.
Televisio ja ääninäyttely.
Sterling on antanut äänensä myös sarjoihin "Chowder", "Winx Club" ja "F Is for Family".
Yksityiselämä.
Sterling oli naimisissa näyttelijä Brian Gadsonin kanssa, ja heillä on yksi poika, Max Gadson, joka on autismikirjolla.
Terveys.
Vuonna 1998 Sterlingiltä löydettiin rintasyöpä rutiinimammografiassa. Hän kävi läpi leikkauksen, sytostaatti- ja sädehoidot ja on ilmoittanut, ettei syöpä ole uusiutunut.
Montanan kansalliskaarti

Montanan kansalliskaarti () on Yhdysvaltain kansalliskaartin alainen osavaltion sotilaallinen reservi. Kansalliskaartin komentajana toimii Montanan kuvernööri ellei Yhdysvaltain presidentti ole sitä erikseen ottanut komentoonsa.
Prémilhat

Prémilhat on kunta Ranskassa Allier'n departementissa Auvergne-Rhône-Alpesin alueella. Se sijaitsee noin kuusi kilometriä Montluçonin kaupungista lounaaseen.
Montluçonin alueen teollinen kehitys 1800-luvulla vaikutti myös Prémilhatin maaseutukuntaan. Teollisuutta palvelemaan rakennettiin vuosina 1811–1834 kanava Canal de Berry. Kanava sai vetensä Cherjoesta. Joen virtaama kesäisin ei kuitenkaan riittänyt kanavan tarpeisiin, jolloin Prémilhatin kunnan alueelle päätettiin rakentaa tekoallas kanavan vesihuollon varmistamiseksi. Tekojärvi rakennettiin Saultin kylän lähelle, jonne vanhan myllyn paikalle rakennettiin vuonna 1870 valmistunut 17 metriä korkea ja 87 metriä pitkä pato. Kanava poistettiin käytöstä 1950-luvun pulivälissä, ja Saultin tekolammesta tuli Prémilhatin kunnan omaisuutta vuonna 1957. Lampi on nykyään koko kaupunkialueen tärkein matkailukohde, missä voi harrastaa erilaisia vesiaktiviteetteja, kalastaa ja retkeillä.
Idahon kansalliskaarti

Idahon kansalliskaarti () on Yhdysvaltain kansalliskaartin alainen osavaltion sotilaallinen reservi. Kansalliskaartin komentajana toimii Idahon kuvernööri, ellei Yhdysvaltain presidentti ole sitä erikseen ottanut komentoonsa.
Oregonin kansalliskaarti

 
Oregonin kansalliskaarti () on Yhdysvaltain kansalliskaartin alainen osavaltion sotilaallinen reservi. Kansalliskaartin komentajana toimii Oregonin kuvernööri, ellei Yhdysvaltain presidentti ole sitä erikseen ottanut komentoonsa.
Luettelo Vietnamin kansallispuistoista

Vietnamin kansallispuistot ovat erityisiä luonnonsuojelualueita Vietnamissa. Vuonna 2020 Vietnamissa oli 33 kansallispuistoa
Kansainvälisen luonnonsuojeluliiton luokan II luonnonsuojelualueisiin niistä kuului 26 kappaletta.
Hällnäs

Hällnäs on taajama Vindelnin kunnassa Västerbottenin läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 231 asukasta.
Tvärålund

Tvärålund on taajama Vindelnin kunnassa Västerbottenin läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 337 asukasta.
Högsjö

Högsjö on taajama Vingåkerin kunnassa Södermanlandin läänissä samannimisessä historiallisessa maakunnassa Ruotsissa. Taajamassa oli 606 asukasta vuoden 2023 lopussa.
Baggetorp

Baggetorp on taajama Vingåkerin kunnassa Södermanlandin läänissä samannimisessä historiallisessa maakunnassa Ruotsissa. Taajamassa oli 481 asukasta vuoden 2023 lopussa.
Marmorbyn

Marmorbyn on taajama Vingåkerin kunnassa Södermanlandin läänissä samannimisessä historiallisessa maakunnassa Ruotsissa. Taajamassa oli 677 asukasta vuoden 2023 lopussa.
Kylä on saanut nimensä siitä, että sieltä on louhittu marmoria.
Läppe

Läppe on taajama Vingåkerin kunnassa Södermanlandin läänissä samannimisessä historiallisessa maakunnassa Ruotsissa. Taajamassa oli 268 asukasta vuoden 2023 lopussa.
Sigurd Evensmo

Sigurd Mikal Evensmo (14. helmikuuta 1912 Hamar – 17. lokakuuta 1978 Oslo) oli norjalainen kirjailija ja toimittaja. Hänen tunnetuimmat teoksensa ovat esikoisromaani "Englandsfarere" (1945), jonka pohjalta on tehty samanniminen elokuva, sekä romaanitrilogia "Grenseland" (1947), "Flaggermusene" (1949) ja "Hjemover" (1951). Evensmo työskenteli NRK:lla vuosina 1948–1962 ja "Orientering"-lehdessä vuodesta 1953.
Olby

Olby on kunta Ranskassa Puy-de-Dômen departementissa Auvergne-Rhône-Alpesin alueella. Se sijaitsee Sioulejoen varrella, noin 22 kilometriä Clermont-Ferrandin kaupungista länteen.
Kunnan keskustassa oleva Saint Pierren kirkko rakennettiin 1800-luvun lopulla goottilaisen rakennuksen paikalle. Varhaisin tunnettu maininta uskonnollisesta rakennuksesta tällä paikalla on peräisin 1200-luvulta.
Johannes Kiri

Johannes Kiri (s. 8. lokakuuta 2004) on suomalainen pesäpalloilija. Kiri edustaa Superpesiksessä pelaavaa kasvattajaseuraansa Haminan Palloilijoita. Hän pelaa sisäpelissä etenijänä ja ulkokentällä kopparina. Kiri on pelannut 11 Superpesiksen runkosarjan ottelua. Näissä otteluissa hän on lyönyt yhden kunnarin, tuonut kolme juoksua ja kerännyt 29 kärkilyöntipistettä. Uran tilastot päivitetty 12. toukokuuta 2025.
Nevadan kansalliskaarti

Nevadan kansalliskaarti () on Yhdysvaltain kansalliskaartin alainen osavaltion sotilaallinen reservi. Kansalliskaartin komentajana toimii Nevadan kuvernööri, ellei Yhdysvaltain presidentti ole sitä erikseen ottanut komentoonsa.
Psychonaut 4

Psychonaut 4 on georgialainen DSBM-yhtye, joka perustettiin Tbilisissä vuonna 2010. Yhtyeen nimi tulee sanasta psykonautti, joka tarkoittaa henkilöä, joka käyttää psykedeelejä, numero 4 viittaa tasojen lukumäärään dekstrometorfaani päihteessä. Yhtyeen kappaleet käsittelevät aiheita kuten: Päihteet, toivottomuus, seksi ja itsemurha.
Alaskan kansalliskaarti

Alaskan kansalliskaarti () on Yhdysvaltain kansalliskaartin alainen osavaltion sotilaallinen reservi. Kansalliskaartin komentajana toimii Alaskan kuvernööri, ellei Yhdysvaltain presidentti ole sitä erikseen ottanut komentoonsa.
Historia.
Alaskan kansalliskaartin historia ulottuu vuoteen 1942, jolloin Alaskaan perustettiin osavaltiotason sotilaallinen yksikkö vastauksena japanilaisten alueloukkauksiin Aleuttien saaristossa.
Kultainen tuulenpyörre

Kultainen tuulenpyörre () on vuosittain jaettava ukrainalainen elokuvapalkinto. Ukrainan elokuva-akatemia () perusti palkinnon vuonna 2017 ja sitä jaetaan nykyään yli 20 eri palkintoluokassa. Palkintoluokkia ovat esimerkiksi parhaan elokuvan palkinto, parhaan dokumenttielokuvan palkinto, parhaan animaatioelokuvan palkinto, parhaan ohjaajan ja parhaan käsikirjoituksen palkinto, parhaan näyttelijän ja näyttelijättären palkinnot. Vuoden 2022 tunnustukset jaettiin Venäjän Ukrainaan kohdistaman hyökkäyssodan vuoksi poikkeuksellisesti vasta vuonna 2023.
Kultainen tuulenpyörre kuuluu Ševtšenkon palkinnon ohella Ukrainan elokuvan arvostetuimpiin tunnustuksiin.
Parhaan elokuvan kultainen tuulenpyörre.
Seuraaville elokuville on myönnetty Parhaan elokuvan kultainen tuulenpyörre. Monia elokuvista ei ole julkaistu Suomessa, eikä niiden suomenkielistä nimeä ole vahvistettu. Suluissa mainitaan elokuvan nimi ukrainaksi, vaikka elokuvista esimerkiksi Donbass on osin venäjänkielinen:
Bergsfjordin kirkko

Bergsfjordin kirkko () on Lappean kunnassa Norjassa sijaitseva puinen pitkäkirkko vuodelta 1951.
Nuvsvågin kirkko

Nuvsvågin kirkko () on Lappean kunnassa Norjassa sijaitseva puinen pitkäkirkko vuodelta 1961.
Sandlandin kirkko

Sandlandin kirkko () on Lappean kunnassa Norjassa sijaitseva puinen pitkäkirkko vuodelta 1971.
Heskestadin kirkko

Heskestadin kirkko () on Lundin kunnassa Norjassa sijaitseva puinen pitkäkirkko vuodelta 1904.
Oppdalenin kappeli

Oppdalenin kappeli () on Lunnerin kunnassa Norjassa sijaitseva puinen pitkäkirkko vuodelta 1913.
Rockwall

Rockwall on kaupunki Yhdysvalloissa Texasin osavaltiossa. Vuoden 2020 väestönlaskennassa Rockwallissa oli 47 251 asukasta. Kaupunki toimii Rockwallin piirikunnan hallintokeskuksena. Rockwall kuuluu Dallasin–Fort Worthin metropolialueeseen.
Väestö.
Vuoden 2020 väestönlaskennassa Rockwallin asukasluku oli 47 251. Arvion mukaan asukkaista valkoisia on 76,8 %, mustia 7,1 %, aasialaisia 3,7 %, alkuperäisasukkaita 1,8 % ja Tyynenmeren alkuperäisasukkaita 0,1 %. Asukkaista 7,7 % kuuluu kahteen tai useampaan rotuun. 14,3 % asukkaista puhuu kotonaan jotain muuta kieltä kuin englantia ja 8,8 % asukkaista on syntynyt ulkomailla.
Gruan kirkko

Gruan kirkko () on Lunnerin kunnassa Norjassa sijaitseva puinen pitkäkirkko vuodelta 1924.
Bjursås

Bjursås on taajama Falunin kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 2 106 asukasta vuonna 2021.
Grycksbo

Grycksbo on taajama Falunin kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 1 887 asukasta vuonna 2021.
Svärdsjö

Svärdsjö on taajama Falunin kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 1 337 asukasta vuonna 2021.
Lamare Bogarde

Lamare Trenton Chansey Bogarde (s. 5. tammikuuta 2004 Rotterdam) on alankomaalainen jalkapalloilija, pelipaikaltaan puolustaja. Hän edustaa Englannin Valioliigassa pelaavaa Aston Villaa, jonka junioreihin hän siirtyi syksyllä 2020 alankomaalaisseura Feyenoordista.
Bogarde pelasi lainalla Englannin ykkösliigassa Bristol Roversin joukkueessa kauden 2022–2023 jälkipuoliskolla 18 ottelua ja kauden 2023–2024 alkupuoliskolla 14 ottelua. Hän pelasi Aston Villan edustusjoukkueessa ensimmäisen FA Cupin ottelunsa tammikuussa 2021 Liverpoolia vastaan, ensimmäisen valioliigaottelunsa elokuussa 2024 Leicester Cityä vastaan ja ensimmäisen Mestarien liigan ottelunsa syyskuussa 2024 sveitsiläistä Young Boysia vastaan. Hän pelasi kaudella 2024–2025 Valioliigassa kahdeksan ottelua, joista avauskokoonpanossa viisi, ja Mestarien liigassa neljä ottelua, joista avauskokoonpanossa kaksi peliä. Maaleja hän ei näissä otteluissa tehnyt.
Bogarde on pelannut Alankomaiden alle 15-, alle 16-, alle 18-, alle 20- ja alle 21-vuotiaiden maajoukkueissa.
Bogarden veli Melayro Bogarde, serkku Danilho Doekhi ja setä Winston Bogarde ovat myös jalkapalloilijoita.
Putte Wickman

Hans Olof "Putte" Wickman (10. syyskuuta 1924 Falun – 14. helmikuuta 2006) oli ruotsalainen klarinetisti. Hän oli kansainvälisesti menestynyt ja häntä pidetään yhtenä merkittävimmistä jazzklarineteista.
Wickman kuoli syöpään 81-vuotiaana ystävänpäivänä 2006. Hänen aktiivinen uransa jatkui lähes elämän loppuun saakka, esimerkiksi vuonna 2004 hänellä oli noin 180 konserttipäivää. Wickman oli elämänsä aikana naimisissa kolme kertaa ja hänellä oli neljä lasta.
Ian Roberts (lääkäri)

Ian Roberts (s. 1963 tai 1964) on brittiläinen lääkäri. Roberts on toiminut kansainvälisen autoliiton FIA:n ylilääkärinä Formula 1 -sarjassa vuodesta 2013 lähtien korvaten tehtävässään Gary Hartsteinin. Hän toimii apuna lääkäriauton kuljettajalle Alan van der Merwelle. Aiemmin hän on toiminut Britannian GP:n päälääkärinä.
Vuonna 2020 Roberts sai FIA President Award -palkinnon. Turkin GP:n 2021 hän joutui jättämään väliin positiivisen koronavirustestituloksen vuoksi.
Peter Tibbetts

Peter Tibbetts (s. 1955 tai 1956) on brittiläinen kansainvälisen autoliiton FIA:n polttoaineanalyytikko. Tibbetts toimii Formula 1 -sarjassa turva-auto kuljettajan Bernd Mayländerin kartanlukijana.
Tule joskus tapaamaan

Tule joskus tapaamaan on suomalaislaulaja Pasi Kauniston kuudes studioalbumi vuodelta 1977. Levy sisältää muutamaa kappaletta lukuunottamatta Toivo Kärjen säveltämiä iskelmiä.
Finnlevy julkaisi albumin vinyylilevynä ja C-kasettina vuonna 1977.
Kappaleet.
B-puoli.
Lähteet:
Tekijät.
Muusikoita.
Muusikot soittavat ainakin mainituissa kappaleissa.
Lähteet:
Tuotanto.
Lähde:
Paul Hembery

Paul Hembery (s. 21. maaliskuuta 1966) on brittiläinen insinööri, Pirellin entinen moottoriurheilujohtaja ja sitten Latinalaisen Amerikan toiminnanjohtaja. Hembery on työskennellyt myös Pirelli Asia Pacificin toimitusjohtajana ja ollut mukana Rallin MM- ja Formula 1 -sarjassa.
Impola (Kuusjoki)

Impola on kylä Salon kaupungin Kuusjoella. Kylä sijaitsee Kuusjoen lounaislaidalla Kuusjoen molemmilla puolilla.
Impolalla ei ole selvää keskusta, vaan sen asutus on hajallaan pitkin kylän aluetta. Kylän alue ulottuu Kuusjoen ja Viepjoen yhtymäkohdasta Kuusjoen myötäisesti vanhalle kunnanrajalle länteen. Kuusjoen ympäristö on tasaista peltomaata, jota halkoo naapurikyliin Raatalaan, Kurkelaan, Mäenalaan ja Turilaan vievät maantiet. Kylän pohjois- ja etelälaidat ovat kumpuilevaa metsämaata.
Historia.
Impola lienee asutettu 1300-luvulla. Varhaisin maininta kylästä on vuodelta 1540, jolloin siellä oli viisi taloa. 1600-luvulla kolme kylän taloista yhdistettiin Impolan tai Metäksen säterikartanoksi, joka peruutettiin kruunulle vuonna 1710 ja jaettiin kahdeksi virkataloksi. Isojako toteutettiin Impolassa vuonna 1792, jolloin kylän talot ja torpat ovat sijainneet tiiviisti ketjuna kylän läpi kulkevan tien varrella.
1800-luvulle tultaessa kylässä oli enää kaksi taloa, mutta kylän liikamaille perustettiin kolme uudistaloa. Noihin aikoihin kylän torppariasutus siirtyi eri puolille kylän aluetta. Impolassa on ollut useita pieniä myllyjä, joista Pyörteenkosken mylly toimi myöhemmin koko kylän myllynä. 1800-luvun puolivälissä Impolankoskeen perustettiin Impolan saha, jonka ympäristöön nousi pieni sahayhdyskunta. Hieman idempänä joen varrella toimi 1800- ja 1900-lukujen vaihteessa myös tiilitehdas.
Vuonna 1926 Impolaan perustettiin alakansakoulu. Sotien jälkeen kylään lohkottiin muutamia pientiloja. Impolan saha paloi vuonna 1950 ja sahayhdyskunta purettiin hiljalleen sen jälkeen. Rakennemuutos muutenkin hiljensi kylän. Kylän viimeinen kauppa sulki ovensa 2000-luvun alussa ja sen yhteyteen jäänyt kylmä huoltoasema lopetti vuonna 2021.
Mario Isola

Mario Isola (s. toukokuu 1969 Milano, Italia) on italialainen Pirellin moottoriurheilujohtaja. Hän vastaa päivittäisistä toiminnoista Formula 1 -sarjassa sekä kaikesta muusta Pirellin moottoriurheilutoiminnasta.
Yksityiselämä.
Isola on yhdessä puolisonsa Isabellan kanssa. Isola on tehnyt vapaaehtoistyötä 18-vuotiaasta lähtien toimien ambulanssikuljettajana ja ensihoitajana Milanon alueella. Vuonna 2020 hänellä todettiin koronavirustartunta.
Zak Brown

Zak Brown (s. 7. marraskuuta 1971) on yhdysvaltalainen liikemies ja entinen autourheilija. Brown on toiminut McLarenin Formula 1 -tallin toimitusjohtajana vuodesta 2017 lähtien.
Yksityiselämä.
Brown on naimisissa Tracyn kanssa ja heillä on kaksi poikaa McGuire ja Maxwell.
Mäntsälän rauhanyhdistys

Mäntsälän rauhanyhdistys on Mäntsälässä sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Rauhanyhdistyksen keskeisintä toimintaa on seurojen järjestäminen, joita järjestetään pääasiassa omalla toimitalolla Mäntsälän Liljendalissa. 
Mäntsälän rauhanyhdistyksen historia ulottuu 1970- ja 1980-luvuille, jolloin Mäntsälään muutti yhä useampia uskovaisia perheitä. Väkimäärän kasvaessa tuli tarve myös paikallisille seuroille ja lapsi- ja nuorisotyölle. Aluksi seuroja, kerhoja ja pyhäkoulua pidettiin seurakunnan tiloissa ja Mäntsälän uskovaiset kuuluivat tuolloin Järvenpään ja ympäristön Rauhanyhdistykseen.
1990-luvulla korostui tarve oman toimitalon saamiseksi Mäntsälään. Järvenpään rauhanyhdistys osti nykyisen toimitalon kiinteistön toukokuussa 1997. Ensimmäisiä seuroja vietettiin Mäntsälän toimitalolla elokuussa 1997. Muutamaa vuotta myöhemmin ryhdyttiin remonttiin ja taloon oli toivomus saada 200 istumapaikan seurasali sekä tehdä vanhasta salista kahvio ja kerhotilat. Mäntsälän rauhanyhdistys perustettiin tammikuun lopussa 2003 ja toimitalon laajennus valmistui vuonna 2006.
Kernel Holding

Kernel Holding on erittäin suuri ukrainalainen maatalousalan holdingyhtiö. Se on Ukrainan suurin maatalousmaan omistaja sekä viljan ja öljykasvinsiementen tuottaja. Yritys on Ukrainan suurin viljan viejä ja maailman suurin auringonkukkaöljyn tuottaja. ja Yrityksen osake on noteerattu Varsovan pörssissä.
Ukrlandfarming

UkrLandFarming () on erittäin suuri ukrainalainen maatalousalan holdingyhtiö. Sen pääomistaja on ukrainalainen oligarkki Oleh Bah’matjuk. 
Itä-Ukrainan sota (2014–), Krimin miehitys (2014–) ja Venäjän hyökkäys Ukrainaan 2022– ovat aiheuttaneet yritykselle erittäin merkittäviä taloudellisia menetyksiä.
Theodor Björklund

Martin Theodor Christian Björklund (7. tammikuuta 1882 Otjimbingwe Ambomaa – 25. joulukuuta 1942) oli suomalainen urkuri, musiikkipedagogi ja kuoronjohtaja, joka sai musiikkineuvoksen arvonimen.
Björklundin vanhemmat olivat lähetyssaarnaaja Botolf Bernhard Bjöklund ja Katharina Albertina eli Kitty Kleinschmidt. Hänen puolisonsa vuodesta 1911 oli Aino Maria Raunio. Björklund tuli ylioppilaaksi 1902 ja valmistui urkuriksi 1906. Hän oli Pietarissa Katarinan seurakunnan urkuri 1911–1912, Helsingin saksalaisen seurakunnan urkuri 1912–1917 ja Viipurissa Pietari-Paavalin kirkon urkuri 1917–1940. Helsingin Töölön yhteiskoulun laulunopettaja Björklund oli 1912–1917, Viipurin ruotsalaisen lyseon 1917–1940 ja ruotsalaisen tyttökoulun 1919–1940 ja Vaasan ruotsalaisen tyttökoulun 1940–1942. Viipurin musiikkiopiston sävelentapailun ja teorian opettajana hän toimi 1918–1926, "Karjalan Aamulehden" musiikkiarvostelijana 1919–20 ja "Karjalan" 1920–1940. Björklund oli Karjalan laulun johtaja 1919–1922, Viipurin laulajien 1925–1930 ja vuodesta 1934 sekä Viipurin Lauluveikkojen vuodesta 1933. Musiikkineuvoksen arvonimen hän sai 1938.
Eesti Laul 2021

Eesti Laul 2021 oli Virossa järjestetty laulukilpailu, jossa valittiin Viron edustaja Eurovision laulukilpailuun 2021. Kilpailuun lähetettiin yhteensä 156 ehdotusta, joista 24 kappaletta valittiin kilpailuun. Kilpailu koostui kahdesta semifinaalista ja finaalista.
Semifinaalit kisattiin 18. ja 20. helmikuuta Saku Suurhallissa Tallinnassa. Kummassakin semifinaalissa kilpaili 12 kappaletta, joista ensin raati ja puhelinäänestäjät valitsivat yhdessä neljä kappaletta finaaliin. Tämän jälkeen lopuista kappaleista valittiin pelkällä puhelinäänestyksellä vielä kaksi kappaletta finaaliin.
Finaali kisattiin 6. maaliskuuta Saku Suurhallissa Tallinnassa. Finaali pidettiin kaksikierroksisena. Ensimmäisellä kierroksella puhelinäänestäjät ja kansainvälinen raati äänestivät yhdessä kolme kappaletta superfinaaliin. Superfinaalissa voittajan valitsivat yksin puhelinäänestäjät. Kilpailun voitti Uku Suviste kappaleella "The Lucky One".
Kilpailun kulku.
Ensimmäinen semifinaali.
Ensimmäinen semifinaali kilpailtiin 18. helmikuuta. Semifinaalia seurasi 191 000 katsojaa.
Toinen semifinaali.
Toinen semifinaali kilpailtiin 20. helmikuuta. Semifinaalia seurasi 197 000 katsojaa.
Finaali.
Finaali kilpailtiin 6. maaliskuuta. Finaalin kansainvälisen raadin muodostivat Moniqué, Brian Henry, Ben Camp, Sylvia Massy, Jan Frost Bors, Stephen Budd, Helena Meraai, Pierre Dumoulin ja Steve Rodway. Finaalia seurasi 291 000 katsojaa.
Egyptin 17. dynastia

Egyptin 17. dynastia oli muinaisen Egyptin toisen välikauden dynastia, joka oli vallassa noin 1619 eaa.–1534 eaa. Tämä dynastia seurasi Theban 13. dynastiaa, ja maksoi oletettavasti veroa Niilin suistoalueen hyksokuninkaille. Tämän dynastian viimeiset hallitsijat, Seqenenre Tao ja hänen poikansa Kamose ja Ahmose, kukistivat lopulta hykso-valloittajat ja palauttivat Egyptin itsenäisyyden.
Fireframe

Fireframe Oy on suomalainen vuonna 2020 perustettu elokuva- ja televisiotuotantoyhtiö, joka keskittyy virtuaalituotantoon. Yhtiön perustaja ja toimitusjohtaja on Mikko Kodisoja, joka tunnetaan myös Supercellin yhtenä perustajana.
Toiminta.
Fireframe on rakentanut Helsingin Pitäjänmäkeen elokuvastudion, jossa hyödynnetään virtuaalituotantoteknologiaa. Studiossa on LED-valoseinä, joka mahdollistaa virtuaalisten ympäristöjen käytön kuvausten aikana.
Yhtiö hyödyntää pelimoottoreita ja reaaliaikaista virtuaalituotantoa elokuvatuotannossa. Tämä teknologia mahdollistaa erikoistehosteiden ja virtuaalisten ympäristöjen luomisen kuvausvaiheessa.
Fireframen tavoitteisiin kuuluu kansainvälisten elokuvatuotantojen houkutteleminen Suomeen sekä omien sisältöjen luominen.
Madagaskarin piikkipuumetsät

Madagaskarin piikkipuumetsät on ainoastaan Madagaskarin eteläosassa sijaitseva ekoalue, jonka erikoinen kasvillisuus on ainutlaatuista.
Madagaskarin eteläreuna on kuiva ja siellä sataa harvoin. Alueen kasveista ja eläimistä valtaosa on endeemisiä, jotka ovat sopeutuneet karuihin olosuhteisiin. Alueen asukkaiden harjoittama kaskiviljely uhkaa metsiä.
SOP-tie

SOP-tie tai soppitie tarkoittaa soratietä joka on pinnoitettu ruiskuttamalla päälle ohut kerros bitumia ja kivainesta joka on tiivistetty jyrällä. 
SOP-tien erottaa muista päällystysmuodoista siitä, että siinä päällyskerroksen paksuus on vain 1-2 cm kun muissa päällystysmuodoissa se on paksumpi. Sorateiden pintaukset aloitettiin 1970-luvulla ja sitä tehtiin vielä 1990-luvulla. Pintauksen tavoitteena oli vähentää kesäkunnossapidon kustannuksia ja vähentää teiden pölyämistä. Pintauksen ongelmana on, että tienpäälle tehty ohut bitumikerros kestää huonosti kulutusta ja auringonvaloa, lisäksi kun tien pinta on alkanut hajoamaan tien kunto heikkenee nopeasti. 
2000-luvulla SOP-teitä on alettu palauttamaan perusparannusten yhteydessä takaisin hiekkateiksi. Teiden palauttaminen hiekkateiksi maksaa noin kolmanneksen siitä mitä asfalttitieksi muuttaminen maksaisi.
Rokkorasvakala

Rokkorasvakala ("Eumicrotremus spinosus") on rasvakaloihin kuuluva kalalaji. Lajia tavataan Atlantin pohjoisosista ja Pohjoiselta jäämereltä.
Koko ja ulkonäkö.
Rokkorasvakala voi kasvaa suurimmillaan 13–14 cm pitkäksi. Ruumiinrakenteeltaan laji on tukeva, suuripäinen ja pallomainen. Kalan tunnusomainen piirre ovat kartiomaiset nystyt, joita on ihossa runsaasti. Nystyjen määrä ja sijainti eroaa hieman koiraiden ja naaraiden välillä. Rokkorasvakalalla on kaksi piikikästä selkäevää. Lajin väri on usein ruskea ja vaalenee vatsaa kohden. Nystyjen ympärillä on tumma rengas.
Levinneisyys ja elintavat.
Rokkorasvakalaa tavataan Hudsoninlahdelta etelään Massachusettsiin asti ja itään Frans Joosefin maalle. Kala liikkuu kivi- tai mutapohjaisilla alueilla useimmiten alle 100 metin syvyydessä. Rokkorasvakalan ravintoa ovat kalat, äyriäiset ja "Oikopleura"-suvun pyrstökkäät. Laji kutee pohjalle ja kutuaika on maaliskuusta alkusyksyyn.
Pornaisten rauhanyhdistys

Pornaisten rauhanyhdistys on Pornaisissa sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Rauhanyhdistyksen keskeisintä toimintaa on seurojen järjestäminen, joita järjestetään pääasiassa omalla toimitalolla Pornaisissa. 
Vanhoillislestadiolaisten toiminta sai alkunsa Pornaisissa 1970-luvun lopulla. Seurojen ja pyhäkoulujen järjestämistä varten perustettiin vuonna 1980 Pornaisten aluetoimikunta, joka toimi Rekolan seudun rauhanyhdistyksen yhteydessä. Toiminnan kasvaessa oma yhdistys perustettiin 11. lokakuuta 1985. Vuonna 1990 rauhanyhdistys osti Pornaisten kunnalta tontin toimitalon rakentamista varten. Rakentaminen alkoi vuonna 1991 ja toimitalo valmistui elokuussa 1993. Rakennushankkeen kokonaiskustannukset olivat noin 215 000 euroa ja toimitalo valmistui lähes kokonaan talkootyönä.